Ivor Kobina Greenstreet

**Ivor Kobina Greenstreet**, dʋam dabisir anɛ yʋʋm tusa kɔbis wai nɛ pisyuobu nɛ ayuobu, nwadisa anu la ni, dabisa pistan nɛ yinne (31 May 1966). O anɛ naam nyaad Ghana sʋʋlim ka lɛn an kɔɔtɔ tʋmtʋm (lawyer). Onɛ da lieb naadɔɔg kanɛ buon Convention People's Party (CPP) la tuongat, da nyaa naam yʋʋm tusa ayi nɛ pisi naam,nyaab saŋa la ni (2020 Ghanaian general election)

## On siniŋ siem nɛ o sakur yɛla
Ivor da paas nɛ o saam biis anaasi ni, abʋatan ni, ka o dʋam dabisir anɛ yʋʋm tusa, kɔbis wai nɛ pisyuobu nɛ ayuobu, nwadis anu la ni, dabisa pistan nɛ yinne (31 May 1966), asibiti kanɛ ka ba buon ye Korle-Bu Teaching Hospital, Accra sʋʋlim. O saam nɛ o ma anɛ Prof. Dennis Greenstreet nɛ Miranda Greenstreet, O da anɛ paan-paan University of Ghana,ka kɛŋ tuoni da lɛn an kpɛɛm yinne tis nɛ Coalition of Domestic Election Observers (CODEO).

O pʋa anɛ Ghana zugraan kʋdʋg nyaandɔl kanɛ dig o nʋʋg zug ka ba buon o Vice President kʋdʋg Kow Arkaah, onɛ mɛ da an kɔɔtɔ tʋntʋn. Ba mɔr biis atan; dasaŋ yinne nɛ pʋasada ayi.

O yitnɛ Ga-Mashie Accra sʋʋlim. O da pinil o sakur kɛnnɛ Ghana sʋʋlim, O mɛ lɛn anɛ onɛ mɔr pɛbisim laadi lugid kuom wʋʋ ziŋ nɛ (Scuba diver), onɛ da an yiiga daani an ninsabilis tɛŋ nidi da paasi nyaa nɛ dunia dim diem kanɛ an a-iank nɛ pɛbisim naani agɔli signa yiiga diema la (parachuting event), o mɛ lɛn anɛ banɛ gɔsid malifʋ nam yɛla Ghana sʋʋlim ka ba buoni ba ye Ghana National Rifle Association la. O da kɛŋ tɛŋ kanɛ buon UK ye o zamis wada yela. On da naae o zamisʋk la, o da nyɛ tʋʋma Middle Temple nɛ Ghana Bar kɔɔtɔ tʋʋma. Yʋʋm tusa kɔbʋs wai nɛ piswai nɛ ayɔpɔi (1997) la ni, o da paam sapʋad bɛ sour kanɛ an Tema Motorway, ka li pɔnɔlim o ti paae zina ka o nan zini pɔnɔr kɛkɛ ni la.

## Tʋʋma pinilʋg
Ivor tʋmnɛ lawyer tʋʋma ka lɛn an onɛ sɔbid gbana.

O nyɛ kɔɔtɔ ni tʋʋma linɛ an Ghana Bar nɛ English Bar (Inner Temple).

## Pɔlitis
O anɛ naa,nyaad kanɛ mɔr bɔɔdim kati waae nidib yɔlisim nɛ ba nyali yɛla li kaskas anɛ dasam nɛ pʋasada nɛ pʋab nɛ banɛ pʋ,mɔraa bɛɛ nɔŋ dim. Yɛlkpana banɛ ka o gbane nɛ o nʋʋs ayi anɛ o tʋm o tʋʋma nɛ nimmua ka lɛn gɔsid ninsabilis yɔlisim yɛla nɛ tɛŋgbaʋŋ nɔbigir yela.

## Convention People's Party
O da anɛ niŋkpieŋi paas People's Convention Party (PCP) naadɔɔg la ni nɛ o naadɔɔg la daa ti nɔki ba mɛŋi laas nɛ naadɔɔg kanɛ an NCP yʋʋn kilim CPP yʋm tusa kɔbʋs wai nɛ piswai nɛ ayuobu la ni (1996). O da tʋm tʋʋma bɛdɛgʋ CPP ni. Yʋʋm tusa ayi nɛ anaasi la ni (2004), o naadɔɔg dim da gaŋʋ o ye o an wada maan tis Ayawaso West Wuogon constituency nyaa naam yʋʋm tusa ayi nɛ anaasi la ni votʋʋg la (2004 Ghanaian general election) linɛ ka o da kɔɔŋ ka Akosua Frema Osei-Opare onɛ da an NPP naadɔɔg nid, da di la. Onɛ da an naadɔɔg kanɛ buon CPP la nii da di naam, an ba gbaʋŋ sɔbid nɔɔr ayi yʋʋm tusa ayi nɛ ayɔpɔi la, nɛ tusa ayi nɛ piiga nɛ yinne la ni (2007 and 2011). O anɛ onɛ mɔr pɛbisim laadi lubid kuom wʋʋ ziŋ nɛ (Scuba diver), onɛ da an yiiga daani an ninsabilis tɛŋ nidi da paasi nyaa nɛ dunia dim diem kanɛ an a-iank nɛ pɛbisim naani agɔli signa yiiga diema la (parachuting event), o mɛ lɛn anɛ banɛ gɔsid malifʋ nam yɛla Ghana sʋʋlim ka ba buoni ba ye Ghana National Rifle Association la (GNRA).

## 2016 zuraan nyaab
Yʋʋm tusa ayi nɛ piiga nɛ ayuobu, pinilig nwadig la (January 2016), o da nyaa naam nɛ o taaba naadɔɔg kanɛ buon CPP la zugraan ka da di yaan, bozugo banɛ da vɔɔti tis o la da anɛ nidib tusa kɔbʋsyi nɛ pisnii nɛ anii (1,288 votes), ka lin da anɛ pisyuobu nɛ anaasi nɛ pʋdigir ayi (64.2%), kɔbʋga pʋʋgin, ka onɛ daa nyaa nɛ o ka o yʋʋr buon Samia Nkrumah, onɛ an Ghana yiiga zugraan kudug ka o yʋʋr buon Kwame Nkrumah poayua, da nyɛ nidib biela ka ba tɔn tis o, nidib kɔbʋs nu nɛ pisyɔpɔi nɛ awai maa (579 votes). O yaan la da kɛ ka o an yiiga sɔb Ghana sʋʋlim nyaa gɔmena zugraan naam ka mɔr wintadimis. Onɛ da an naadɔɔg kanɛ buon (CPP) la kpɛɛm nya naam yʋʋm tusa ayi nɛ piiga nɛ ayuobu (2016 Ghanaian general election). O da kɔɔŋ naam la, bɔzugo, nidib tusa pisinɛ anu nɛ kɔbʋsnu nɛ pisnu nɛ ayi (25,552 votes), ka lin anɛ kɔbʋga pʋʋgin anɛ zaalim nɛ pʋdigir pisi nɛ anaasi (0.24%) ka Nana Akufo-Addo da di yaan.

## 2020 zuraan nyaab
Naadɔɔg kanɛ buon Convention People's Party (CPP) da len gaŋ o ye o an ba tuongat yʋʋm tusa sayi nɛ pisi la ni naam nyaab saŋa la (2020 general elections). Yʋʋm kan nwadis piiga la ni (October 2020) ka o da gaŋ Professor Emmanuel Bobobe  ka o an o nyaandol.

## Gbanvɛɛnsa